cyanic-selkie/wikianc huggingface dataset:
Ուրագան
Տեխնիկական տվյալներ
Ուրագան համակարգի մեքենան բավականին թեթև է նրա մարտական քաշը կազմում է ընդամենը 20 տոննա։ Ուրագան համակարգը հավաքված է Զիլ-135ԼՄ բեռնատարի շասսի վրա և ունի 8X8 կոնֆիգուռացիա։ Մեքենայի երկարությունը կազմում է 9.63 մ, լայնությունը 2.8 մ, իսկ բարձրությունը 3.23 մ։ Մեքենան սնուցվում է երկու դիզելային շարժիչներով, որոնցից յուրաքանչյուրը զարգացնում է 182 ձիաուժ հզորություն։ Մեքենան զարգացնում է առավելագույնը 65 կմ/ժ արագություն։ Ուրագան համակարգերի վառելիքի պաշարը կազմում է շուրջ 500 կմ։
Մարտվարական տվյալներ
Ուրագան համակարգը ղեկավարվում է անձնակազմի 4 անդամների կողմից։ Ուրագան համակարգի հրթիռների քանակը 15-ն է՝ տրամաչափը ստանդարտ 220 միլիմետր։ Հրթիռների մեկնարկային քաշը կազմում է 280 կգ, իսկ մարտագլխիկների քաշը 90-100 կգ։ Համակարգի ռեակտիվ արկերը կարող են համալրվել բեկորաֆուգասային, թերմոբարիկ, կասետային և քիմիական մարտական մասով։ Ուրագան համակարգի կրակի առավելագույն հեռահարությունը հասնում է 34-35 կիլոմետրի։ Ուրագան համակարգերի հրթիռները վերալիցքավորվում են 15-20 րոպեների ընթացքում։
Ծանոթագրություններ
Կատեգորիա:Հրթիռային զենք
Ուիլյամ Բուգրո
Ուիլյամ Ադոլֆ Բուգրո (William-Adolphe Bouguereau, ), ֆրանսիացի նկարիչ, ակադեմիական սալոնային կերպարվեստի ակնառու ներկայացուցիչ արվեստի պատմության մեջ։
Կյանք և կենսագործունեություն
Ծնվել է 1825 թվականի նոյեմբերի 30-ին Ֆրանսիայի Լա Ռոշել քաղաքում։ Կերպարվեստն ուսումնասիրել է գեղեցիկ արվեստների Թագավորական դպրոցում։ 1850 թվականին արժանացել է «Prix de Rome» կրթաթոշակին, որն այն ժամանակ հատկացվում էր կերպարվեստ ուսումնասիրող ուսանողներին։ Անհրաժեշտ դրամական միջոցներ ձեռք բերելով՝ Բուգրոն ամբողջապես նվիրվեց իր սիրելի գործին՝ գեղանկարչությանը։ Ընդհանուր առմամբ, կյանքի ընթացքում նա նկարել է ութ հարյուր քսանվեց կտավ։
Բուգրոն ամուսնացել է երկու անգամ։ Երկրորդ անգամ ամուսնացել է տակավին հասուն տարիքում՝ երիտասարդ արվեստասեր ուսանողուհիներից մեկի՝ Էլիզաբեթ Ջեյն Գարդների հետ։
Հանրահռչակություն և անկում
Բուգրոյի կարիերան, կարելի է ասել, բարեհաջող կայացավ, և կյանքի ընթացքում նկարիչը հասցրեց զգալ հանրահռչակության համը և վայելել քննադատների բարյացակամությունը՝ ավելի քան հիսուն տարի շարունակ ցուցադրելով իր ստեղծագործությունները Փարիզում ամեն տարի կազմակերպվող ցուցահանդեսներում։ Նա այն հազվագյուտ կլասիցիստներից է, որոնց հաջողվել է հիանալի կերպով արտացոլել կերպարների անհատականությունն ու տրամադրությունն իրենց կտավներում։ Պատմական, դիցաբանական, աստվածաշնչային և այլաբանական թեմաներով նրա ստեղծագործություններում ամենափոքր դետալներն անգամ կոմպոզիցիայի տեսանկյունից մանրակրկիտ կերպով չափաձևված են։ 1900 թվականին Դեգան և Մոնեն նրան անվանեցին 19-րդ դարի «մեծագույն նկարիչ»։ Իրականում, ավանգարդիստները նկարչի անունը ծաղրանքով էին նշում և գեղանկարչության տեսանկյունից անթերի հղկված որևէ նկարի վերաբերյալ կարծիք արտահայտելիս գործածում էին «բուգրոյացված» արտահայտությունը։ Վան Գոգը նրան անվանում էր վարպետ, որին լավ վճարում են «փափուկ, սիրունատես» բաներ նկարելու համար ։ Բուգրոն, մինչդեռ, ամեն կերպ ընդդիմանում էր իմպրեսիոնիստների ստեղծագործությունների ցուցադրմանն իր կողմից «բռնագրավված» ցուցասրահներում՝ անվանելով դրանք անավարտ էսքիզներ։ 20-րդ դարի սկզբին նրա անունն ու կտավները անխնա քննադատվում էին, քանի որ գերիշխում էր նկարչին խորթ իմպրեսիոնիզմը։
«Ես ընդունում և հարգում եմ գեղանկարչության բոլոր դպրոցները, որոնց հիմքում դրված է բնության մանրազնին ուսումնասիրության, ճշմարտության և գեղեցկության որոնման գաղափարը։ Միստիկների, իմպրեսիոնիստների, պուանտիլիստների և այլլոց մասին կասեմ, որ չեմ տեսնում աշխարհն այնպես, ինչպես իրենք են տեսնում։ Սա է նրանց չսիրելու իմ միակ պատճառը», Ուիլյամ Բուգրո ։
Ուիլյամ Բուգրոն կյանքին հրաժեշտ տվեց 1905 թվականի օգոստոսի 19-ին հայրենի Լա Ռոշել քաղաքում։ Բարեբախտաբար, նա մեզ հետ չէր, որպեսզի հետևեր ավանդական արվեստի վրա կատարվող անարդար հարձակումներին, որոնք մի քանի տասնամյակների ընթացքում տակնուվրա արեցին արվեստի ողջ աշխարհը։ Այսպիսով, անցած դարի ընթացքում նկարչի անկրկնելի ստեղծագործությունները դիմակայում էին պարբերական հարձակումների անտանելի տարափին։ Բուգրոյի ճակատագիրն այս տեսանկյունից շատ նման է Ռեմբրանդտի ճակատագրին, որի ստեղծագործությունները ևս ծաղրուծանակի ենթարկվելով՝ դուրս էին մղվում թանգարաններից ու արվեստի պաշտոնական շրջաններից նկարչի մահից հետո շուրջ հարյուր տարի շարունակ։ Որոշ ժամանակ անց արվեստի աշխարհում ամեն ինչ կարգավորվեց, և բարձրակարգ գեղանկարչությունը, անկախ պատկանելության դարաշրջանից, վերստին սկսեցին ըստ արժանվույն գնահատել։ Զուգահեռաբար աճեց հետաքրքրությունը Բուգրոյի ստեղծագործությունների հանդեպ։ Սկսած 1979 թ նրա կտավների գինն աճուրդներում քառապատկվեց։ Հետագայում նկարչի կտավների գինը սրընթաց բարձրացավ 1984 թ մշակույթի պատմությանը նվիրված ցուցահանդեսների շնորհիվ, որոնք կազմակերպվեցին Փարիզի «Petit Palais» թանգարանում, այնուհետև՝ ԱՄՆ-ի Կոնեկտիկուտ նահանգի Հարթֆորդ քաղաքի «Wadsworth Athenaeum» արվեստի թանգարանում և ավարտվեցին Կանադայի Մոնրեալ քաղաքի «Գեղեցիկ արվեստների թանգարանում»։ Այժմ նկարչի կտավները ցուցադրվում են աշխարհի շուրջ հարյուր թանգարաններում և առակային բարձր գներ ունեն։
Ուիլյամ Բուգրոն կարողացել է կենդանացնել կերպարներին՝ արտացոլելով նրանց անհատական առանձնահատկությունները և տրամադրությունն իր կտավներում։ Նա կերպարին կենդանություն էր հաղորդում այնպես, ինչպես Ռեմբրանդտը, սակայն վերջինս իր ստեղծագործություններում արտացոլում է ծերության ոգին, Բուգրոն՝ երիտասարդությունը և գեղեցկությունը ։
Լյուբոմիր Կաբակչիև
Լյուբոմիր Պետկով Կաբակչիև (Любомир Петков Кабакчиев, ), թատրոնի, կինոյի և հեռուստատեսության դերասան, ռեժիսոր, թատերական, հասարակական և քաղաքական գործիչ։ Բուլղարիայի վաստակավոր դերասան (1963)։ Բուլղարիայի ժողովրդական դերասան (1970), Սոցիալիստական աշխատանքի հերոս (1975)։ Դիմիտրովյան մրցանակի դափնեկիր։
Կենսագրություն
Լյուբոմիր Կաբակչիևը ծնվել է 1925 թվականի դեկտեմբերի 1-ին Կազանլիկում, Բուլղարիայի թագավորություն։ Իր թատերական կարիերան սկսել է Կազանլիկի «Կայծ» ազգային հասարակական կենտրոնի սիրողական բեմում։ 1946-1950 թվականներին իրավունք է սովորել Սոֆիայի համալսարանում։ 1949-1953 թվականներին ուսումը շարունակել է Թատրոնի և կինոարվեստի ազգային ակադեմիայում։
1953-1986 թվականներին եղել է Իվան Վազովի անվան ազգային թատրոնի դերասան։ 1951 թվականից նկարահանվել է կինոյում։
1960-1986 թվականներին դերասանական վարպետություն է դասավանդել Թատրոնի և կինոարվեստի ազգային ակադեմիայում, օգնական (1960), դոցենտ, պրոֆեսոր (1985)։
1970-1986 թվականներին Բուլղարիայի դերասանների միության նախագահ։
1971-1981 թվականներին եղել է Բուլղարիայի կոմունիստական կուսակցության կենտրոնական կոմիտեի անդամի թեկնածու, 1981-1986 թվականներին՝ Բուլղարիայի կոմունիստական կուսակցության կենտրոնական կոմիտեի անդամ։ Բուլղարիայի ազգային ժողովի պատգամավոր (1986) ։ Միջազգային թատերական ինստիտուտի անդամ։
Լյուբոմիր Կաբակչիևը մահացել է 1986 թվականի օգոստոսի 11-ին Սոֆիայում՝ 60 տարեկան հասակում։
Արտաքին հղումներ
Կատեգորիա:Բուլղարացի դերասաններ Կատեգորիա:Բուլղարացի ռեժիսորներ Կատեգորիա:Բուլղարացի մանկավարժներ Կատեգորիա:Սոֆիայի համալսարանի շրջանավարտներ Կատեգորիա:Բուլղարացի հասարակական գործիչներ Կատեգորիա:Բուլղարիայի խորհրդարանների պատգամավորներ Կատեգորիա:Սոցիալիստական աշխատանքի հերոսներ Կատեգորիա:«Կյուրեղ և Մեթոդիոս» շքանշանի ասպետներ Կատեգորիա:Բուլղարիայի Ժողովրդական Հանրապետության 1-ին աստիճանի շքանշանի ասպետներ Կատեգորիա:Ստարա Զագորայի պատվավոր քաղաքացիներ Կատեգորիա:Բուլղարիայի ժողովրդական դերասաններ Կատեգորիա:Բուլղարիայի վաստակավոր դերասաններ Կատեգորիա:Դիմիտրովյան մրցանակի դափնեկիրներ
Ուլու-Ելգա (գյուղ, Ասկինսկի շրջան)
Ուլու-Ելգա (Улу-Елга, Олойылға), գյուղ Ռուսաստանի Բաշկորտոստան հանրապետության Ասկինսկի շրջանի կազմում։
Բնակչությունը 2009 թվականին գրանցված տվյալներով կազմում էր 139 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Ասկինսկի շրջանի բնակավայրեր
Կուրիլովկա (քաղաքատիպ ավան, Ուկրաինա)
Կուրիլովկա (Курилівка), քաղաքատիպ ավան Ուկրաինայի Դնեպրոպետրովսկի մարզի Պետրիկովի շրջանում։
2001 թվականի տվյալներով Կուրիլովկա քաղաքատիպ ավանում բնակվում էր 2 551 մարդ։ Բնակավայրը զբաղեցնում է 6747 կմ²։
Արտաքին հղումներ
Կատեգորիա:Ուկրաինայի քաղաքատիպ ավաններ
Տակեո Կանադե
Տակեո Կանադե (金出 武雄) ), ինֆորմատիկայի բնագավառի ճապոնացի գիտնական, համակարգչային տեսլականի աշխարհի առաջատար հետազոտողներից մեկը։ Քարնեգի Մելոն համալսարանի պրոֆեսոր։ Շուրջ 300 գիտական հրապարակումների համահեղինակ և 20 արտոնագրերի հեղինակ է ։
Կենսագրություն
Տակեո Կանադեն ծնվել է Ճապոնիայի Հյոգո պրեֆեկտուրայում, 1945 թվականին։ 1964 թվականին ավարտել է Կիոտոյի համալսարանը՝ էլեկտրատեխնիկայի բնագավառում ստանալով բակալավրի, մագիստրանտի և ասպիրանտի աստիճաններ։ 1973-1980 թվականներին դասավանդել է Կիոտոյի համալսարանի ինֆորմատիկայի բաժնում, այնուհետև տեղափոխվել է Կարնեգի Մելոն համալսարան։ Կանադեն կարևոր ներդրում է կատարել մի շարք ոլորտներում՝ սկսած հիմնարար տեսական առաջխաղացումներից մինչև նորարարական սարքեր և ալգորիթմներ։ Նրա վաղ շրջանի աշխատանքներից է դեմքի արտահայտությունների ճանաչումը. Կանադեն մշակել է դեմքի արտահայտության թվային վերլուծության մեթոդներ, որոնց շնորհիվ հնարավոր է հասկանալ դեմքի արտահայտության շատ փոքր մանրամասներ և փոփոխություններ՝ ի տարբերություն նախորդ ճանաչման համակարգերի, որոնք լավագույնս նկատում էին այնպիսի արտահայտություններ՝ «ուրախությունը» կամ «զայրույթը»։ Կանադեն նաև նախաձեռնել է շարժման վերլուծության կարևոր մեթոդներ՝ ներկայացնելով տեսանյութերի հաջորդականությամբ հստակ պատկերի ստանալու հիմնական ալգորիթմը, հիմք դնելով ժամանակակից պատկեր ստանալու և սեղմման տեխնոլոգիաների համար ։
Շարջայի Էմիրություն
Շարջա - էմիրություն ՄԱԷ-ի կազմում։
Տակեո Կանադե
Կենսագրություն
1981 թվականին Կանադեն ստեղծեց օբյեկտի եռաչափ ձևը մեկ պատկերից վերականգնելու տեսություն (հայտնի է որպես «Origami World» տեսություն) ։
Շարջայի Էմիրություն
Մայրաքաղաքը - Շարջա։ Բնակչությունը կազմում է 800 000 մարդ (2008) ։ Տարածքը՝ 2600 կմ² (տարածքով 3-ը երկրում)։ Հիմնականում գտնվում է Պարսից ծոցի ափերին, սակայն ունի նաև փոքր տարածք երկրի արևելքում։ Դա առանձին տարածք է Օմանի ծոցի ափին։ Շարջան ամենահինն է 7 էմիրություններից, այն որպես բնակավայր հայտնի է արդեն 5 000 տարի։ 1727 թվականին հռչակվեց անկախ էմիրություն, իսկ 1971 թվականի դեկտեմբերի 2-ից Շարջայի Էմիրությունը մտավ ՄԱԷ-ի կազմի մեջ։
Տակեո Կանադե
Կենսագրություն
Տակեո Կանադեն «Վիրտուալ իրականություն» հասկացության հեղինակն է, համաձայն որի տարբեր տեսանկյուններից վերցված իրադարձությունների մի քանի պատկերներ համակցված են միահամակարգ մոդելի մեջ, որը թույլ է տալիս դիտել միևնույն տեսարանը տարբեր տեսանկյուններից ։
Շարջայի Էմիրություն
Էմիրության խոշոր բնակավայրերից են Խոր-Ֆակկան և Կալբա քաղաքները, որոնք գնտվում են Օմանի ծոցի ափերին, ինչպես նաև Դեյդ օազիսը, որի հեռավորությունը մայրաքաղաքից 60 կմ է։
Տակեո Կանադե
Արտաքին հղումներ
Կատեգորիա:Կյոտոյի համալսարանի շրջանավարտներ Կատեգորիա:Համակարգչային տեսողության բնագավառի գիտնականներ Կատեգորիա:Ճապոնացի համակարգչային գիտնականներ
Շարջայի Էմիրություն
Էմիրությունում գործում են ամենախիստ կանոները։ Շարջայում արգելված է արևային լոգանք ընդունել, անգամ մասնավոր լողափին, ծովում լողալ կարելի միայն հյուրանոցի մասնավոր լողափում։ Ալկոհոլը բացառապես արգելված է և չի թույլատրվում անգամ հյուրանոցներում։
Շեյմուս
Սթիվեն Ֆարելլի (Stephen Farrelly, իռլ.` Stíofán Ó Fearghaile, ), առավել հայտնի Շեյմուս (Sheamus) ռինգային անվամբ, իռլանդացի պրոֆեսիոնալ ըմբշամարտիկ (ռեստլեր) և կինոդերասան։ Ներկա պահին հանդես է գալիս «WWE» կազմակերպությունում։
Մինչև «WWE»-ում ելույթներ ունենալը, հանդես է եկել իռլանդական «Irish Whip Wrestling» (IWW) պրոմոշենում, որտեղ մեկ անգամ հռչակվել է IWW միջազգային ծանրքաշային կարգի չեմպիոն։ «WWE»-ի հիմնական կազմում հանդես գալուց ի վեր չորս անգամ ճանաչվել է ծանրքաշային կարգի չեմպիոն՝ երեք անգամ նվաճելով WWE և մեկ անգամ՝ Աշխարհի ծանրքաշային տիտղոսները, ինչպես նաև երկու անգամ ճանաճվել է WWE Միացյալ Նահանգների չեմպիոն։ Տիտղոսային նվաճումներից զատ, Հաղթանակներ է տարել նաև «Ռինգի արքա» (2010), «Թագավորական մարտ» (2012) և «Փողը բանկում» (2015) մրցույթներում։
Կենսագրություն
Շեյմուսը ծնվել և մեծացել է Դուբլինում։ Նրա հայրը եղել է բոդիբիլդեր։ Երբ նա եղել է 13 տարեկան, երգել է եկեղեցում։ Խաղացել է կելտական ֆուտբոլ «Erin’s Isle» թիմում, որտեղ արժանացել է «Ամսվա խաղացողը» կոչմանը։ Խաղացել է Ռեգբիի Իրլանդիայի ազգային քոլեջի թիմում։ Մինչև WWE մտնելը աշխատել է թիկնապահ գիշերային ակումբում և պաշտպանել է U2 ռոք խմբի անդամ Բոնոին ու Լարի Մալլենին։ «Լիվերպուլ»-ի երկրպագու է։
Կարիերան պրոֆեսիոնալ ռեսթլինգում
Բրետ Խարտի խորհուրդով, Սթիվենը սկսում է պարապել Լերրի Շարլի ըմբշամարտի դպրոցում 2002 թվականի Ապրիլին։ Մի քանի շաբաթ անց Սթիվենը վզի լուրջ վնասվածք է ստանում։
2004 թվականի Մայիսին O’Shaunessy անվանմամբ գնում է Irish Whip Wrestling ըմբշամարտի դպրոց՝ Դուբլինում։ Հուլիսի 9-ին նա դեբյուտ է կատարում, հեշտությամբ հաղթելով Մարկ Բերնսին։ Տարվա մնացած ամիսները նա մրցակցում է Վիդ Ուեյնի հետ, բայց անհաջող։ 2005 թվականի մարտին նա նորց սկսում է մրցակցել Շեյնի և Վիդիի հետ, բայց արդեն Վորոնի հետ համագործակցությամբ, դրանից հետո նա հաղթում է ծանր քաշային կարգում IWW-ի միջազգային տիտղոսը։ Որոշ ժամանակ անց նա կորցնում է իր տիտղոսը։
2006 թվականի Նոյեմբերի 13-ին Շեյմուսը առաջին անգամ հայտնվում է WWE-ի՝ Raw սպորտային հեռուստածրագրում՝ Մանչեստերում։
2008 թվականին նա նկարահանվում է «Բանտից փախուստ» ֆիլմում՝ Թու Թոնի դերում, 2009-ին «Հարձակում՝ մթության մեջ» ֆիլմում՝ զոմբիի դերում, 2015-ին՝ «Մորդեկայ» ֆիլմում՝ Կամեոի դերում և այլ ֆիլմերում։
Պաշտոնական կայք
Կատեգորիա:1978 ծնունդներ Կատեգորիա:Իռլանդացի դերասաններ Կատեգորիա:Իռլանդացի պրոֆեսիոնալ ըմբշամարտիկներ Կատեգորիա:Դուբլին քաղաքում ծնվածներ
Հայաստանում Ռուսաստանի դեսպանություն
Հայաստանում Ռուսաստանի դեսպանություն (Посольство России в Aрмении), Ռուսաստանի Դաշնության դիվանագիտական ներկայացուցչությունը Հայաստանում ։
Հայաստանում Ռուսաստանի դեսպանությունը գտնվում է մայրաքաղաք Երևանի Կենտրոն վարչական շրջանում՝ Գրիգոր Լուսավորչի փողոցում։ Ներկայումս Հայաստանում Ռուսաստանի արտակարգ և լիազոր դեսպանի պաշտոնը զբաղեցնում է Սերգեյ Կոպիրկինը։
Գյումրիում գործում է նաև Հայաստանում Ռուսաստանի պատվո հյուպատոսություն։
Ռուսաստանի մուտքի արտոնագիր
Հայաստանի քաղաքացիներից Ռուսաստանի այցելության համար մուտքի վիզա չի պահանջվում։
Ծանոթագրություններ
Կատեգորիա:Դեսպանատներ Հայաստանում Կատեգորիա:Հայ-ռուսական հարաբերություններ Կատեգորիա:Ռուսաստանի դիվանագիտական հաստատությունները Հայաստանում
Մազինյո (ֆուտբոլիստ)
Մազինյո (Mazinho, իսկական անուն՝ Իոմար դու Նասիմենտու, Iomar do Nascimento, ), բրազիլացի նախկին ֆուտբոլիստ և ֆուտբոլային մարզիչ։ Բրազիլիայում խաղացողի կարգավիճակում հանդես է եկել «Սանտա-Կրուզ», «Վասկո դա Գամա», «Պալմեյրաս» և «Վիտորիա», Իտալիայում՝ «Լեչչե» և «Ֆիորենտինա», Իսպանիայում՝ «Վալենսիա», «Սելտա» և  «Էլչե» ակումբների կազմում։
Բրազիլիայի հավաքականի կազմում 1989-1994 թվականներին անցկացրել է 35 հանդիպում։ 1989 թվականի Ամերիկայի գավաթակիր,1990 թվականին՝ աշխարհի առաջնության մասնակից, 1994 թվականին՝ ֆուտբոլի աշխարհի չեմպիոն։ Կիսապաշտպաններ Ռաֆինյայի և Տիագո Ալկանտարայի հայրն է ։
Կենսագրություն
Մազինյոն խաղային կարիերան սկսել է Ռեսիֆի քաղաքի «Սանտա-Կրուզ» ակումբում։ 1986 թվականին դարձել է «Վասկո դա Գամա» ակումբի խաղացող, ակումբի կազմում երկու անգամ հաղթել է  Կարիոկի առաջնությունում և մեկ անգամ դարձել է Բրազիլիայի չեմպիոն։ 90-ականների սկզբին նա մեկնեց Իտալիա, խաղաց Լեչչեում և Ֆիորենտինայում։ 1992 թվականին վերադարձավ Բրազիլիայի առաջնություն՝ որպես «Պալմեյրասի» խաղացող։ Մազինյոն թիմի հետ նվաճեց մի քանի տիտղոս, այդ թվում՝ Բրազիլիայի առաջնության ևս երկու տիտղոս։ Մի քանի տարի Պալմեյրասում անցկացնելուց հետո, 1994 թվականին նա կրկին մեկնում է Եվրոպա, բայց այս անգամ Իսպանիա։ Սկզբում նա խաղում էր «Վալենսիայում», այնուհետ մի քանի մրցաշրջան խաղաց «Սելտայում»՝ ակումբում անցկացնելով ավելի քան 100 հանդիպում։ «Սելտայից» հետո նա մեկ մրցաշրջան անցկացրեց «Էլչեում»՝ խաղալով Սեգունդայում, որը երկրորդ ամենակարևոր առաջնությունն է։ Կարիերան ավարտեց 2001 թվականին՝ բրազիլական «Վիտորիա» ակումբում։ Իր կարիերայի ընթացքում Մազինյոն անցկացրել է ավելի քան 500 հանդիպում։ Երեք անգամ՝ 1987, 1988 և 1989 թվականներին, նա ստացել է բրազիլական «Արծաթե գնդակը» (Bola de Prata)՝ որպես իր երկրի առաջնության լավագույն խաղացողներից մեկը։ 2009 թվականի հունվարին Մազինյոն դարձավ հունական «Արիս» ակումբի գլխավոր մարզիչը՝ փոխարինելով նախկին մարզիչ Կիկե Էրնանդեսին ։ Նոյեմբերին նա լքեց գլխավոր մարզչի պաշտոնը։
Արտաքին հղումներ
Կատեգորիա:Ֆուտբոլիստներ ըստ երկրի Կատեգորիա:Ֆուտբոլիստների ցանկեր Կատեգորիա:Բրազիլացի ֆուտբոլիստներ Կատեգորիա:Լեչեի ֆուտբոլիստներ Կատեգորիա:Պալմեյրասի ֆուտբոլիստներ Կատեգորիա:Սելտա Վիգոյի ֆուտբոլիստներ Կատեգորիա:Էլչեի ֆուտբոլիստներ Կատեգորիա:Բրազիլացի ֆուտբոլային մարզիչներ Կատեգորիա:Բրազիլիայի հավաքականի ֆուտբոլիստներ
Ակնկալվող պարտքային կորուստներ
Ակնկալվող պարտքային կորուստներ, պարտքային կորուստների միջին կշռված մեծությունը, որը որոշվում է՝ որպես կշռող գործակիցներ օգտագործելով պարտազանցման տեղի ունենալու համապատասխան ռիսկերը ։
Պարտքային կորուստը կազմակերպությանը հասանելիք բոլոր պայմանագրային դրամական հոսքերի և կազմակերպության կողմից ակնկալվող ստացվելիք դրամական հոսքերի միջև տարբերությունն է (այսինքն` բոլոր դրամական պակասուրդները)` զեղչված սկզբնական արդյունքային տոկոսադրույքով (կամ պարտքային ռիսկով ճշգրտված արդյունքային տոկոսադրույքով՝ գնված կամ սկզբնավորված պարտքային առումով արժեզրկված ֆինանսական ակտիվի համար)։ Կազմակերպությունը պետք է գնահատի դրամական հոսքերը՝ դիտարկելով ֆինանսական գործիքի պայմանագրային բոլոր պայմանները (օրինակ՝ վաղաժամ մարումը, երկարացումը, գնման կամ նմանատիպ օպցիոնները) տվյալ ֆինանսական գործիքի ակնկալվող ժամկետի ընթացքում։ Դիտարկվող դրամական հոսքերը պետք է ներառեն պահվող գրավի վաճառքից կամ պարտքի որակի բարելավման այլ միջոցներից հոսքերը, որոնք կազմում են պայմանագրային պայմանների անբաժանելի մասը։ Ենթադրվում է, որ ֆինանսական գործիքի ակնկալվող ժամկետը հնարավոր է արժանահավատորեն գնահատել։ Այնուհանդերձ, այն հազվագյուտ դեպքերում, երբ ֆինանսական գործիքի ակնկալվող ժամկետը հնարավոր չէ արժանահավատորեն գնահատել, կազմակերպությունը պետք է օգտագործի ֆինանսական գործիքի մնացորդային պայմանագրային ժամկետը։
Ճանաչում
Կազմակերպությունը պետք է ճանաչի կորստի պահուստ ակնկալվող պարտքային կորուստների գծով կամ չափվող ֆինանսական ակտիվի, վարձակալության գծով դեբիտորական պարտքի, պայմանագրի գծով ակտիվի կամ փոխատվության հանձնառության և ֆինանսական երաշխավորության պայմանագրի համար, որոնց նկատմամբ կիրառվում են արժեզրկման պահանջները։
Գնահատում
Յուրաքանչյուր հաշվետու ամսաթվի դրությամբ կազմակերպությունը պետք է ֆինանսական գործիքի համար կորստի պահուստը չափի ամբողջ ժամկետի ընթացքում ակնկալվող կորուստներին հավասար գումարով, եթե այդ ֆինանսական գործիքի համար պարտքային ռիսկը սկզբնական ճանաչումից ի վեր նշանակալիորեն մեծացել է։
Արժեզրկման պահանջների նպատակը ամբողջ ժամկետի ընթացքում ակնկալվող պարտքային կորուստների ճանաչումն է այն ֆինանսական գործիքների համար, որոնց պարտքային ռիսկը սկզբնական ճանաչումից ի վեր նշանակալիորեն աճել է՝ կա՛մ անհատական, կա՛մ խմբային հիմունքով գնահատման արդյունքում՝ դիտարկելով ողջամիտ և հիմնավորվող ամբողջ տեղեկատվությունը, այդ թվում՝ նաև ապագայամետ։
Փոխատվության հանձնառությունների և ֆինանսական երաշխավորության պայմանագրերի համար անշրջելի հանձնառության կողմ դառնալու ամսաթիվ է համարվում արժեզրկմանը վերաբերող պահանջների կիրառման նպատակով սկզբնական ճանաչման ամսաթիվը։
Եթե կազմակերպությունը ֆինանսական գործիքի կորստի պահուստը նախորդ ժամանակաշրջանում չափել է ամբողջ ժամկետում ակնկալվող պարտքային կորուստների գումարով, սակայն ընթացիկ հաշվետու ամսաթվի դրությամբ որոշում է, որ կազմակերպությունը ընթացիկ հաշվետու ամսաթվի դրությամբ կորուստների գծով պահուստը պետք է չափի 12-ամսյա ակնկալվող պարտքային կորուստների գումարով։
Չափում
ա) անկողմնակալ և հավանականությամբ կշռված գումար, որը որոշվում է՝ գնահատելով հնարավոր արդյունքների տիրույթը,
բ) փողի ժամանակային արժեքը,
գ) անցյալ դեպքերի, ընթացիկ պայմանների և ապագա տնտեսական պայմանների կանխատեսումների վերաբերյալ ողջամիտ և հիմնավորվող տեղեկատվությունը, որը հասանելի է հաշվետու ամսաթվի դրությամբ առանց անհարկի ծախսումների կամ ջանքերի։
Ակնկալվող պարտքային կորուստները չափելիս կազմակերպությունը պարտավոր չէ նույնականացնել բոլոր հնարավոր իրավիճակները կամ զարգացումները։ Այնուամենայնիվ, այն պետք է դիտարկի պարտքային կորստի տեղի ունենալու ռիսկը կամ հավանականությունը՝ արտացոլելով պարտքային կորուստ տեղի ունենալու հնարավորությունը և պարտքային կորուստներ տեղի չունենալու հնարավորությունը, նույնիսկ եթե պարտքային կորստի տեղի ունենալու հնարավորությունը շատ փոքր է։
Առավելագույն ժամկետը, որը դիտարկվում է ակնկալվող պարտքային կորուստները չափելիս, պայմանագրի առավելագույն ժամկետն է (ներառյալ երկարացման հնարավորությունները), որի ընթացքում կազմակերպությունը ենթարկված է պարտքային կորստին և չպետք է գերազանցի այդ ժամանակաշրջանը, նույնիսկ եթե այն համապատասխանում է գործարար պրակտիկային։
Հաշվառում
Կազմակերպությունը շահույթում կամ վնասում, որպես արժեզրկումից օգուտ կամ կորուստ, պետք է ճանաչի ակնկալվող պարտքային կորուստների (կամ դրանց հակադարձումների) այն գումարը, որն անհրաժեշտ է, որպեսզի հաշվետու ամսաթվի դրությամբ կորստի պահուստը ճշգրտվի մինչև այն գումարը, որը պահանջվում է ճանաչել։
Առևտրական դեբիտորական պարտքերի գծով ակնկալվող պարտքային կորուստների պահուստի հաշվառման նպատակով կարող է օգտագործվել 223 «Առևտրական դեբիտորական պարտքերի հնարավոր կորուստների պահուստ» հաշիվը։ 223 «Առևտրական դեբիտորական պարտքերի հնարավոր կորուստների պահուստ» հաշիվը նախատեսված է առևտրային գործառնությունների գծով դեբիտորական պարտքերի հնարավոր կորուստների պահուստի առկայության, ձևավորման և շարժի վերաբերյալ տեղեկատվության ընդհանրացման համար։ Հաշիվը պասիվային է, կարգավորող։ Կրեդիտում արտացոլվում են պահուստին կատարվող մասհանումները, իսկ դեբետում` անհուսալի ճանաչված դեբիտորական պարտքերի դուրս գրումները, ինչպես նաև մնացորդի ճշգրտումները։ Այս հաշվի մնացորդը կրեդիտային է և իրենից ներկայացնում է պահուստի չօգտագործված մնացորդը հաշվետու ամսաթվի դրությամբ։ Այն դասի ընդհանուր գումարում ներառվում է բացասական նշանով։ Առևտրական դեբիտորական պարտքերի հնարավոր կորուստների պահուստի վերլուծական հաշվառումը տարվում է ըստ դեբիտորների, ձևավորման ժամկետների և կազմակերպության կողմից հաստատված այլ ուղղությունների։
Ծանոթագրություններ
Կատեգորիա:Տնտեսագիտություն Կատեգորիա:Տնտեսագիտական տերմիններ Կատեգորիա:Հաշվապահություն
Ալեքսանդր Բաուման
Ալեքսանդր Բաուման (Alexander Baumann, ), ավստրիացի պոետ, դրամատուրգ, լիբրետիստ, ստորինավստրիական բարբառով ժողովրդական երգերի և ռոմանսների հանրաճանաչ կոմպոզիտոր
Կենսագրություն
Կրթություն ստացել է Վիեննայում։ Անցել է պետական ծառայության և 1856 թվականին եղել է ռայխստագի արխիվի պաշտոնյա։
Ստեղծագործություններ
Վիեննայի Գերմանական թատրոնում ներկայացված մի շարք կատակերգությունների հեղինակ է։ Դրանցից են.
Իր ստեղծագործությունները գրել է տեղական վիեննական բարբառով («weanerisch»)։
Նրան են պատկանում նաև.
Արտաքին հղումներ
Կատեգորիա:Վիեննայի կենտրոնական գերեզմանատանը թաղվածներ Կատեգորիա:Գրաց քաղաքում մահացաներ Կատեգորիա:Ավստրիացի պոետներ Կատեգորիա:19-րդ դարի պոետներ Կատեգորիա:19-րդ դարի դրամատուրգներ Կատեգորիա:Ավստրիացի դրամատուրգներ Կատեգորիա:Ավստրիացի կոմպոզիտորներ Կատեգորիա:19-րդ դարի կոմպոզիտորներ Կատեգորիա:19-րդ դարի բանաստեղծներ Կատեգորիա:Բանաստեղծներ այբբենական կարգով
Աղբյուրն Գաստոնի
Աղբյուրն Գաստոնի, գետակ Կիլիկիայում։ Հոսում է վերջինիս հյուսիս-արևելք շրջանով, Գաստոնի մոտով և թափվում է Ամըկ լիճը։ Գետակի վրա մի փոքր կամուրջ, հնուց անվնաս պահպանվել է մինչև մեր օրերը ։
Ծանոթագրություններ
Կատեգորիա:Կիլիկիայի գետեր
Ջոն Ջեյ
Ջոն Ջեյ (John Jay, ), ամերիկացի պետական գործիչ, դիվանագետ, ԱՄՆ-ի հիմնադիր հայրերից մեկը, ԱՄՆ-ի Գերագույն դատարանի առաջին նախագահը, Նյու Յորքի նահանգապետը։ Ամերիկյան փիլիսոփայական հասարակության անդամ (1780)։
Մանկություն և կրթություն
Ջոն Ջեյը Նյու Յորք նահանգի առևտրականների բարեկեցիկ ընտանիքից էր։ Ստացել է իրավաբանի կրթություն Քինգս քոլեջում (ներկայումս Կոլումբիայի համալսարան)։
Անկախության պատերազմ
Անկախության համար պատերազմի ժամանակ Ջեյը առաջին և երկրորդ մայրցամաքային կոնգրեսի անդամ էր։ 1777 թվականին նա դարձել Է Նյու Յորք նահանգի Սահմանադրության մշակողներից մեկը։
1779 թվականին Ջեյը դարձավ դեսպանորդ Իսպանիայում, որտեղ փորձում էր Իսպանիային համոզել ճանաչել Միացյալ Նահանգների անկախությունը։ Իսպանիան այդպես էլ չի ճանաչել ԱՄՆ անկախությունը մինչև պատերազմի ավարտը՝ 1783 թվականին։ Սակայն Ջեյին հաջողվել է իսպանացիներին համոզել այդքան անհրաժեշտ դրամական վարկ տրամադրել երիտասարդ ամերիկյան կառավարությանը՝ 170 000 դոլարի չափով։
1782-1783 թվականներին Ջեյը գտնվում էր Փարիզում, որտեղ Ֆրանկլինի հետ մասնակցել է ԱՄՆ-ի անկախության ճանաչման և պատերազմի ավարտի շուրջ Ֆրանսիայի և Մեծ Բրիտանիայի հետ բանակցություններին։
Գերագույն դատարան
1789 թվականից մինչև 1795 թվականի հունիսը Ջեյը զբաղեցրել Է ԱՄՆ-ի Գերագույն դատարանի առաջին նախագահի պաշտոնը։
1789 թվականին նա նաև առաջադրվել էր առաջին նախագահական ընտրություններում, որտեղ երրորդ տեղն էր զբաղեցրել, չկարողանալով զբաղեցնել փոխնախագահի պաշտոնը։
Նյու Յորքի նահանգապետ
1795-1801 թվականներին Ջեյը ընտրվել է Նյու Յորքի նահանգապետի պաշտոնում։ 1801 թվականին նա հրաժարվել է վերընտրվել երկրորդ ժամկետով և հեռացել է քաղաքականությունից, մեկնել է իր ամառանոց, որտեղ սկսել է զբաղվել գյուղատնտեսությամբ և մահացել 83 տարեկան հասակում։
Ժառանգություն
Ջոն Ջեյի անունով մի քանի քաղաք է անվանակոչվել ԱՄՆ-ում։
Արտաքին հղումներ
Կատեգորիա:Կոլումբիայի համալսարանի շրջանավարտներ Կատեգորիա:Ամերիկայի արվեստների և գիտությունների ակադեմիայի անդամներ Կատեգորիա:Նյու Յորքի նահանգապետներ Կատեգորիա:ԱՄՆ-ի պետքարտուղարներ Կատեգորիա:ԱՄՆ-ի հիմնադիր հայրեր Կատեգորիա:Ամերիկացի պետական գործիչներ Կատեգորիա:Ամերիկացի դիվանագետներ Կատեգորիա:Ամերիկացի փաստաբաններ Կատեգորիա:ԱՄՆ-ի քաղաքական գործիչներ Կատեգորիա:Ամերիկյան փիլիսոփայական ընկերության անդամներ
(8247) Շերիլհոլ
(8247) Շերիլհոլ (Cherylhall), աստերոիդ աստերոիդների գոտու արտաքին մասում։ Հայտնաբերվել է 1979 թվականի սեպտեմբերի 20-ին Շելտ Բասի կողմից Պալոմարում ։
Միջին հեռավորությունը Արեգակից կազմում է 3,223271 ա. մ., առավելագույնը մոտենում է 2,9036 ա. մ. հեռավորության վրա և հեռանում 3,543 ա. մ. ։ Արեգակի շուրջ մեկ ամբողջական պտույտ է կատարում 2113,7 երկրային օրվա ընթացքում, իր ուղեծրով շարժվելով միջինում 0,170317 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,71° անկյուն։
Ուլու-Կարամալի
Ուլու-Կարամալի (Улу-Карамалы, Оло Ҡарамалы), գյուղ Ռուսաստանի Բաշկորտոստան հանրապետության Իգլինսկի շրջանի կազմում։
(8247) Շերիլհոլ
Արտաքին հղումներ
Կատեգորիա:1979 թվականին հայտնաբերված աստղագիտական մարմիններ Կատեգորիա:Շելտ Բասի կողմից հայտնաբերված աստերոիդներ Կատեգորիա:Աստերոիդների գոտու արտաքին մասի աստերոիդներ
Ուլու-Կարամալի
Բնակչությունը 2009 թվականին գրանցված տվյալներով կազմում էր 176 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Իգլինսկի շրջանի բնակավայրեր
Ֆլավինի լը Գրանդ է Բորեն
Ֆլավինի լը Գրանդ է Բորեն (Flavigny-le-Grand-et-Beaurain), կոմունա Ֆրանսիայում, գտնվում է Պիկարդիայի մարզում։ Կոմունայի դեպարտամենտը՝ Էնան է։ Մտնում է Գիզ կանտոնի կազմի մեջ։ Կոմունայի շրջանը՝ Վերվեն:
Կոմունայի INSEE կոդը՝ 02313
Բնակչություն
2011 թվականի տվյալներով՝ համայնքի բնակչությունը 473 մարդ էր։
Տնտեսություն
2010 թվականին համայնքի 302 աշխատունակ (15-64 տարեկան) բնակիչներից 190-ը տնտեսապես ակտիվ էին, 112-ը՝ ոչ ակտիվ (ակտիվության ցուցանիշը կազմել է 62,9 %, 1999 թվականին եղել է 68,2%)։ 190 տնտեսապես ակտիվ բնակիչներից աշխատում էին 167-ը (99 տղամարդ և 68 կին), գործազուրկ էին 23 մարդ (9 տղամարդ և 14 կին)։ 112 տնտեսապես ոչ ակտիվ բնակիչներից 22-ը եղել են աշակերտներ կամ ուսանողներ, 43-ը՝ թոշակառուներ, 47-ը տնտեսապես ոչ ակտիվ էին այլ պատճառներով :
Արտաքին հղումներ
Կատեգորիա:Ֆրանսիայի բնակավայրեր
Գրեյս Քելլի. Մոնակոյի արքայադուստրը
Գրեյս Պատրիսիա Քելլի (անգլ.՝  Grace Patricia Kelly, նոյեմբերի 12, 1929, Ֆիլադելֆիա, Փենսիլվանիա, ԱՄՆ - սեպտեմբերի 14, 1982, Մոնակո), ամերիկացի դերասանուհի, 1956 թվականից՝ Մոնակոյի արքայազն Ռենե III իշխանի կինը, Մոնակոյի 10-րդ արքայադուստրը, այժմ իշխող արքայազն Ալբեր Երկրորդի մայրը։ Նրա մասնակցությամբ ավելի քան 10 ֆիլմ կա։ Ստացել է մեկ «Օսկար» լավագույն դերասանուհի անվանակարգում և իր ժամանակի ամենաշահութաբեր դերասանուհու համբավը։
Երիտասարդ տարիներ
Գրեյս Քելլին իռլանդական և գերմանական արմատներ ունի, ծնվել է ԱՄՆ-ում՝ հարուստ և ազդեցիկ ընտանիքում ։ Նա եղել է երրորդ երեխան ընտանիքում։ Նրա հայրը՝ Ջեք Քելլին, զբաղվում էր շինարարությամբ, նախկին ակադեմիական թիավարության օլիմպիական չեմպիոն է ։ Նրա եղբայրը՝ Ուոլթեր Կ. Քելլին, վոդևիլի աստղ էր, Ջորջ Քելլիի եղբայրը՝ հայտնի դրամատուրգ, Պուլիտցերյան մրցանակի դափնեկիր ։ Գրեյսն ուներ ավագ քույր՝ Պեգգին, եղբայր՝ Ջոնը, և կրտսեր քույր՝ Լիզաննան։ Նրա մայրը՝ Մարգարեթ Մայերը, գերմանական արմատներ ուներ, երիտասարդ տարիքում ֆոտոմոդել էր ։ Մարգարեթը Փենսիլվանիայի համալսարանում դասավանդել է ֆիզիկական կուլտուրա և եղել է առաջին կինը, ով դարձել է այս համալսարանում կանանց թեթև աթլետիկայի մարզիչ ։ 1924 թվականին Ջոն Բ. Քելլիի հետ ամուսնությունից հետո Մարգարեթը տնային տնտեսուհի է դարձել, մինչև նրա բոլոր երեխաները դպրոցական տարիքի են հասել, որից հետո նա սկսել է ակտիվորեն ընդգրկվել տարբեր հասարակական կազմակերպություններում ։
Քելլիի ընտանիքն ապրում էր Ֆիլադելֆիայի շքեղ առանձնատանը։ Մանկուց Գրեյսը մուտք է գործել բարձր հասարակություն։ Այնուամենայնիվ, նա ձգտում էր հաջողության հասնել այլ հետաքրքրաշարժ աշխարհում, տարբեր այն աշխարհից, որում գոյություն ունեին նրա ծնողները։
Ռեյնհիլ կրոնական քոլեջում Գրեյսը խիստ կաթոլիկ կրթություն է ստացեl։ Հենց այնտեղ՝ վեց տարեկան հասակում, նա առաջին անգամ բեմ դուրս եկավ Սուրբ Ծննդյան թատերականացված ներկայացման մեջ Տիրամոր դերում։
Կինոկարիերա
Տեղափոխվելով Նյու Յորք՝ Քելլին սկսել է աշխատել որպես ֆոտոմոդել և զուգահեռաբար ուսումնասիրել քիմիան, ինչպես նաև դերասանական վարպետությունը դրամատիկական արվեստի Ամերիկյան ակադեմիայում։ Նա փորձել է բազմաթիվ դերեր տարբեր պիեսներում, սակայն ստացել է միայն  ծխախոտից և գարեջուրից մինչև գլխարկներ և փոշեկուլներ գովազդելու պայմանագրեր։
Հաջորդ տարի Գրեյս Քելլին նկարահանվել է Ֆրեդ Ցինեմանի «Ուղիղ կեսօրին» վեստերում (1952), որտեղ նրա գործընկերը Գերի Կուպերն էր։ 1953 թվականին Ջոն Ֆորդը նրան առաջարկել է խաղալ «Մոգամբո» ֆիլմում, որտեղ նրա գործընկերներն են դարձել Քլարկ Գեյբլը և Ավա Գարդները։ Այս աշխատանքի համար Գրեյսը առաջադրվել է «Օսկար» մրցանակի՝ որպես երկրորդ պլանի լավագույն դերասանուհի։ Նա ստացել է այդ պատվավոր մրցանակը, ինչպես նաև Նյու Յորքի քննադատների մրցանակը, իր ստեղծած հարբեցող երգչի՝ Բինգ Քրոսբիի ընկերուհու կերպարի համար « Գյուղական աղջիկ » կինոնկարում (1954)։
Քելլիի համար հաստատվել է արկածախնդիր ֆիլմերի դերասանուհու փառքը։ Շուտով նրա վրա ուշադրություն դարձրեց Ալֆրեդ Հիչքոքը, ում մոտ նա երեք ֆիլմերում է նկարահանվել։ Դրանցից երկուսը՝ «Սպանության դեպքում հավաքեք ″M″» (1954) և «Պատուհան դեպի բակ»(1954) ֆիլմերն են, որոնք նշված են ռեժիսորի լավագույն աշխատանքների շարքում։
Ամերիկայի կինոարվեստի ինստիտուտը «100 մեծագույն կինոաստղերի» ցուցակում նրան 13-րդ տեղում է ընդգրկել։
Գրեյսը ցանկացել է իր կյանքը կապել մոդելավորող Օլեգ Կասսինիի հետ, սակայն նրա տարիքը և բազմաթիվ ամուսնալուծությունները ստիպել են Գրեյսի ծնողներին փոխել իր որոշումը։ Գրեյսի կինոկարիերան տևել է ընդամենը 4 տարի՝ 1952-ից 1956 թվականներին։
Մոնակոյի արքայադուստրը
Ալֆրեդ Հիչքոքի՝ «Բռնել գողին» երրորդ ֆիլմի նկարահանումների ժամանակ, որի գործողությունները տեղի են ունեցել ֆրանսիական Ռիվիերայում, կադրում անսպասելիորեն հայտնվել է Մոնակոյի իշխանությունը։ Այնուամենայնիվ, Գրեյսը Մոնակոյի արքայազն Ռենե III -ի հետ ծանոթացել է մեկ տարի անց՝ Կաննի կինոփառատոնի ժամանակ, դերասանուհի Օլիվիա դե Հեվիլենդի և նրա երկրորդ ամուսնու՝ լրագրող Պիեռ Գալանտի ակտիվ աջակցությամբ, ով գնացքով Ֆրանսիայի հարավ գնալու ճանապարհին հորինել է «Пари матч» ամսագրի օրիգինալ շապիկը, այն է՝ արքայազնի և ամերիկյան կինոաստղի հանդիպման լուսանկարը ։ Հանդիպումն ավարտվել է զբոսանքով, ապա՝ գաղտնի նամակագրությամբ։ Նրանց հարսանիքը տեղի է ունեցել 1956 թվականի ապրիլի 18-ին՝ հասարակության համար փակ քաղաքացիական արարողությամբ և հաջորդ օրը՝ 1956 թվականի ապրիլի 19-ին՝ հանրային կրոնական արարողությամբ ։ Հարսանիքից հետո, թագադրվելով ամուսնու հետ, Գրեյսը դարձավ արքայադուստր և թողեց իր կինոկարիերան ։
'' Իշխանական զույգը երեք երեխա ունի. ''
• Կարոլինա Մարգարիտա Լուիզա (ծնվ. 1957),
• Ալբեր II (ծնվ. 1958) Մոնակոյի գործող իշխան,
• Սթեֆանիա Մարիա Ելիզավետա (ծնվ. 1965)։
Գրեյս Քելլին ունեցել է եզակի ոսկերչական զարդերի հարուստ հավաքածու Cartier և Van Cleef & Arpels եվրոպական հայտնի ոսկերչական տներից։ Զարդերի մեծ մասը ստեղծվել է հատուկ իր համար ։ Գրեյսը ամուսնությունից հետո շատ դժբախտ էր։ Ամուսինը անընդհատ վիրավորում էր նրան, նվաստացնում, դավաճանում և սահմանափակում ամեն ինչում ։ Երեխաները մեծացել են երես առած և անքաղաքավարի։ Ժամանակի ընթացքում Քելլին ավելորդ քաշի հետ կապված խնդիրներ է ունեցել ։ Նա դավաճանել է ամուսնուն երիտասարդ տղամարդկանց հետ ։
Աղետ
1982 թվականի սեպտեմբերի 13-ին Գրեյսը ավտովթարի ենթարկվեց։ Նա կորցրեց 1980 Rover SD1 (3500V8) մեքենայի կառավարումը և կտրուկ շրջադարձից կողաշրջվեց լեռան լանջին ։ Մեքենայում եղել է նաև նրա դուստր Ստեֆանին, որը ողջ է մնացել։ Երբ փրկարարները Գրեյսին դուրս են բերել ջարդուփշուր եղած մեքենայից, նա դեռ ողջ է եղել, սակայն լուրջ վնասվածքների պատճառով անգիտակից վիճակում է եղել։ Գրեյս Քելլիին միացրել են արհեստական շնչառության սարքին, սակայն բժիշկները որոշել են, որ նրա վիճակն անհամատեղելի է կյանքի հետ, և որ Գրեյսը այլևս չի կարող փրկվել։ Ռենեի թույլտվությամբ անջատել են արհեստական շնչառության սարքերը։ Նա մահացավ հաջորդ օրը Մոնակոյի հիվանդանոցում, որը հետագայում 1985 թվականին վերանվանվեց Արքայադուստր Գրեյսի Բժշկական Կենտրոն (The Princess Grace Hospital Centre)։
Բժիշկների եզրակացության մեջ հաղորդվել է, որ արքայադուստրը մեքենա վարելիս «ուղեղային անոթային նոպա» է ստացել։ Մոնակոյի հիվանդանոցի գլխավոր վիրաբույժ, պրոֆեսոր Ժան Շաթելենի խոսքով, որտեղ մահացել է Գրեյս Քելլին, նա ինսուլտ է տարել ։ Սկզբում պնդում էին, որ Ստեֆանիան թեթև վնասվածքներ է ստացել, սակայն ավելի ուշ պարզվել է, որ պարանոցի լուրջ կոտրվածք կա ։
Արքայադուստր Գրեյսը Մոնակոյի Սուրբ Նիկոլասի մայր տաճարում հոգեհանգստից հետո հուղարկավորվել է սեպտեմբերի 18-ին՝ Գրիմալդիների ընտանեկան դամբարանում ։ Արարողությանը ներկա էին 400 հյուրեր, որոնց թվում էին օտարերկրյա կառավարությունների ներկայացուցիչներ և եվրոպական թագավորական տների անդամներ։ Բրիտանական թագավորական տունը ներկայացնում էր Ուելսի արքայադուստր Դիանան, կինոմիության ներկայացուցիչների թվում էր Քերի Գրանտը։ Նրա հուղարկավորությանը հետևել է մոտ հարյուր միլիոն հեռուստադիտող ամբողջ աշխարհում ։ Մոնակոյի իշխան Ռենե III-ը մինչև իր մահը մնաց այրի և թաղվեց Գրեյսի կողքին 2005 թվականին ։
Հիշատակ
Գրեյս Քելլիին է նվիրված բրիտանացի կատարող Միկայի «Grace Kelly» երգը և գերմանական Die Ärzte փանկ-ռոք խմբի «Գրեյս Քելլի» երգը։
2007 թվականին Մոնակոն թողարկեց 2 եվրո անվանական արժեքով հուշադրամ՝ 20,001 տպաքանակով՝ ի հիշատակ Գրեյս Քելլիի մահվան 25-ամյակին։ Այս մետաղադրամն ունի երկու եվրո արժողությամբ բոլոր հուշադրամներից ամենափոքր տպաքանակը և ամենաթանկն է (աճուրդներում մետաղադրամի արժեքը գերազանցում է 1200 եվրոն)։ Թողարկումից հետո Մոնակոյում երկու տարով արգելել են 2 եվրո արժողությամբ հուշադրամներ թողարկել։
2012 թվականին Յոշկար Օլայում՝ Փոքր Կոկշագա գետի ափին՝ ամուսնության գրանցման գրասենյակի մոտ, կանգնեցվել է Գրեյս Քելլի և Մոնակոյի արքայազն Ռենե III ամուսնական զույգի հուշարձանը ։
Ծանոթագրություն
<references group="" responsive="1">
Արտաքին հղումներ
Կատեգորիա:Նոյեմբերի 12 ծնունդներ Կատեգորիա:1929 ծնունդներ
Ռուսաստանի բնակչություն
Ռուսաստանի բնակչությունը, Ռուսաստանի Դաշնության տարածքի բնակչության կազմը։
2015 թվականի հունվարի 1-ի տվյալներով Ռուսաստանն ունի 146 267 288 մարդ մշտական բնակչություն։
Բնակչության խտությունը կազմում է 8,55 մարդ/կմ2 (2015)։ Բնակչությունը տեղաբաշխված է խիստ անհավասար. Ռուսաստանի բնակչության 68,2 %-ը բնակվում է երկրի եվրոպական հատվածում, որ կազմում է երկրի տարածքի 20,85 %-ը։ Քաղաքային բնակչությունը 74,03 % է (2015)։
Բնակչության թվի դինամիկան
1897 թվականին անցկացված մարդահամարի ժամանակ Ռուսաստանում հաշվառվել է 125 640 021 բնակիչ, որոնցից 16 828 395 մարդ ապրել է քաղաքներում, ինչը կազմել է երկրի բնակչության 13,4%-ը։ Գրագիտության մակարդակը կազմել է 21,1%, ընդ որում՝ տղամարդկանց շրջանում գրագիտության մակարդակը նշանակալիորեն բարձր էր, քան կանանց շրջանում (29,3% և 13,1% համապատասխանաբար)։ Հիմնական կրոնական խմբերն են եղել՝ ուղղափառներ՝ 69,3%, մուսուլմաններ՝ 11,1%, հռոմեա-կաթոլիկներ՝ 9,1%, հուդայականներ՝ 4,2%։ 1897 թվականին Ռուսաստանի բնակչության հիմնական խավերն են եղել՝ գյուղացիություն՝ 77,5%, քաղաքացիներ՝ 10,7%, օտարերկրացիներ՝ 6,6%, կազակներ՝ — 2,3%, արքունականներ՝ 1,5%, հոգևորականներ՝ 0,5%, պատվավոր քաղաքացիներ՝ 0,3%, աևտրականներ՝ 0,2%, այլ՝ 0,4%։ Պետության բնակչությունը (ներկայիս սահմաններում) կազմել է 67 473 000 մարդ ։
Մինչ Հայրենական Մեծ պատերազմը
Ռուսաստանի բնակչության թվի բնական տեղաշարժը մինչ Հայրենական Մեծ պատերազմը ժողովրդագիրներ Ե. Անդրեևի, Լ. Դարսկու, Տ. Խարկովայի տվյալներով.
Ծանոթագրություններ
Կատեգորիա:Ռուսաստանի բնակչություն
Աղդավալար (լեռնաճյուղ)
Աղդավալար, լեռնաճյուղ Կարսի սարահարթում։ Ձգվում է Կարսից հյուսիս։ Բարձրությունը 2423 մետր ։
Ծանոթագրություններ
Կատեգորիա:Կարսի մարզի լեռներ
Ինգրիդ Օլերինսկայա
Ինգրիդ Անդրեևնա Օլերինսկայա (Ингрид Андреевна Олеринская, ), ռուս կինոդերասանուհի։ Հայտնի է դարձել Ռոման Կարիմովի «Ոչ ադեկվատ մարդիկ» (2010) ֆիլմում կատարած նորամուտային դերից  հետո։ Հայտնի է նաև «ՍՏՍ» հեռուստաալիքի «Նավ» («Корабль», 2014) և «Լոնդոնգրադ։ Իմացեք մերոնց» («Лондонград. Знай наших!», 2015) սերիալներում կատարած իր դերերով։
Կենսագրություն
1-5-րդ դասարաներում ուսանել է Ռյազանի թիվ 25 միջնակարգ դպրոցում։ Այնուհետև ընտանիքի հետ տեղափոխվել է Նիժնի Նովգորոդ, որտեղ մինչև 2007 թվականը սովորել է հանրակրթական վարժարանում, որից հետո տեղափոխվել է Մոսկվա։ 2009 թվականին ավարտել է Մոսկվայի միջազգային համալսարանին կից վարժարանը, լիցեյում սովորելու հետ միաժամանակ մեկ տարի հաճախել է Մոսկվայի պետական համալսարանի ժուռնալիստիկայի ֆակուլտետին կից պատանի լրագրողի դպրոց ։
2009 թվականի ամռանն ընդունվել է Մոսկվայի մանկավարժական պետական համալսարանի (ՄՄՊՀ) աշխարհագրական ֆակուլտետ։ Միաժամանակ մասնակցել է «Ոչ ադեկվատ մարդիկ» ֆիլմի քասթինգին, անցել է դրա հինգ փուլը, որից հետո հաստատվել է կնոջ գլխավոր դերի համար։ Ֆիլմում նկարահանվել է ՄՊՊՀ-ում սովորելու հետ միաժամանակ, մասնակիորեն հանձնել է առաջին քննությունները, որից հետո թողել է համալսարանը ։
2010 թվականին «Ոչ ադեկվատ մարդիկ» ֆիլմի էկրան բարձրանալուց հետո Օլերինսկայան շատ գովասանքի խոսքեր է ստացել։ Այսպես, «Մոսկովսկի կոմսոմոլեցը» «գրել է, որ Ինգրիդ Օլերինսկայան աստղ դառնալու հրաշալի շանսեր ունի, նա դրա համար ամեն ինչ ունի՝ տաղանդ, գեղեցկություն, բնածին արտիստիզմ ։ Այն փաստը, որ դերասանուհին, որը գլխավոր դեր է խաղացել ֆիլմում, դերասանական կրթություն չունի, Սանկտ Պետերբուրգի՝ կինոյին նվիրված «The Movie» ամսագիրը գրել է, որ այդ փաստը ևս մեկ ապացույց է «այն բանի, որ տաղանդը չի կարելի սովորել։ Այն կամ կա, կամ չկա» ։ Դրա հետ մեկտեղ, «Իզվեստիա» թերթը կարծիք է հայտնել այն մասին, որ երիտասարդ ռեժիսոր Ռոման Կարիմովի՝ այդ կինոնկարում դերասանների հետ աշխատելու անկարողության պատճառով Օլերինսկայան երևում է որպես Ակինշինայի նմանակ ։
Ծանոթագրություններ
Կատեգորիա:Ռուս հեռուստատեսային դերասանուհիներ Կատեգորիա:Դերասանուհիներ այբբենական կարգով Կատեգորիա:21-րդ դարի դերասանուհիներ Կատեգորիա:Խորհրդային դերասանուհիներ Կատեգորիա:Ռուս կինոդերասանուհիներ
Գելոն (բռնապետ)
Գելոն I (Γέλων, ), Գելա և Սիրակուզա սիցիլիական քաղաքների բռնակալ, Դինոմենի որդին։ Կարթագենի դեմ մղել է հաջող մարտեր և կարողացել է տարածել իր իշխանությունը Սիցիլիայի տարածքի մեծ մասի վրա։
Կենսագրություն
Գելոնը ամուսնացել է բռնակալ Ագրիջենտոյի Ֆերոնի դստեր Դամարեթի հետ։
Գրականություն
Կատեգորիա:Մ․թ․ա․ 5-րդ դարի մահեր Կատեգորիա:Սիցիլիայի պատմություն Կատեգորիա:Մ․թ․ա․ 5-րդ դարի հույներ Կատեգորիա:Հին հույներ Կատեգորիա:Անձինք Սիցիլիայից Կատեգորիա:Եվրոպացի միապետներ
Աղյունաձոր
Աղյունաձոր, գետ, Եփրատի վտակը։ Սրա հովտում էր գտնվում Բարձր Հայքի Աղյուն գավառը։ Թուրքերը կոչել են Մադենդերեսի ։
Թեբե (արբանյակ)
Յուպիտերի ներքին արբանյակների միջև մեծությամբ երկրորդն է, այն պտտվում է մոլորակի շուրջ Թեբեյի սարդոստանային օղակի մեջ, արտաքին սահմանին մոտ։ Ենթադրվում է, որ այս օղակի մասնիկները արտանետվել են արբանյակի մակերևույթից հարվածային երևույթների արդյունքում ։ Արբանյակն ունի անկանոն ձև (գնդաձև չէ) և կարմրավուն գույն։ Ենթադրվում է, որ այն կազմված է ծակոտկեն ջրային սառույցից այլ նյութերի խառնուրդով, նման Ամալթեային։ Մակերևույթը ծածկված է մեծ խառնարաններով և լեռնաշղթաներով, որոնցից որոշների չափերը համեմատելի են արբանյակի չափերի հետ ։
Թեբեի մոտ տարածությունից լուսանկարները ստացվել են 1979 թվականին Վոյաջեր-1 և 2 կայանների Յուպիտերի համակարգով անցման ժամանակ, և դրանից հետո 1990-ականներին Գալիլեո ուղեծրակայանից ։
Հայտնաբերում և հետազոտություններ
Մետիսը հայտնաբերվել է 1979 թվականի մարտի 5-ին Սթիվեն Սիննոտի կողմից Վոյաջեր-1 ավտոմատ միջմոլորակային կայանի կատարած լուսանկարների վրա, և ստացաել է S/1979 J 2 սկզբնական անվանում ։ 1983 թվականին արբանյակը պաշտոնականորեն անվանվեց հունական դիցարանի նիմփա Թեբեի անունով, ով հանդիսանում էր Զևսի (Յուպիտերի հունական տարբերակը) սիրուհին։
Վոյաջեր-1 կայանից կատարված լուսանկարումներից հետո արբանյակը լուսանկարել է նաև Վոյաջեր-2 կայանը, սակայն նրա մասին տեղեկությունները սահմանափակ էին, մինչև Գալիլեո կայանի ժամանումը Յուպիտերի համակարգ։ Գալիլեո կայանը լուսանկարեց արբանյակի համարյա ամբողջ մակերևույթը, և թույլ տվեց ենթադրություններ անել նրա կազմության մասին ։
Ուղեծիր
Թեբեն չորս Յուպիտերի ներքին արբանյակներից ամենահեռուն է մոլորակից։ Այն պպտվում է մոլորակից մոտ 222,000 կմ հեռավորության վրա (3,11 Յուպիտերի շառավիղ)։ Արբանյակի ուղեծիրը ունի 0,018 էքսցենտրիսիտետ և 1,08° ուղեծրի թեքում Յուպիտերի հասարակածի նկատմամբ ։ Այս տվյալները անսովոր մեծ են ներքին արբանյակի համար, և կարող են բացատրվել նախկինում Գալիլեյան արբանյակների կողմից ազդեցություններով, հատկապես ամենամոտ պտտվող Իոյի կողմից ։ Նախկինում Թեբեն մի քանի անգամ ունեցել է Իոյի հետ ուղեծրային ռեզոնանսներ, որոնք կարող էին ազդել նրա ուղեծրի վրա ։
Թեբեի ուղեծիրը գտնվում է Յուպիտերի օղակների համակարգի Թեբեյի սարդոստանային օղակի ներսում։ Այս օղակը կազմված է մասնիկներից, որոնք արտանետվել են արբանյակի մակերևույթից տարաբնույթ բախումների արդյունքում։ Արտանետումից հետո այս մասնիկները և փոշին շարունակում են շարժվել արբանյակի ուղեծրի շրջակայքում առաջացնելով օղակ ։
Մոլորակի հետ մակընթացային փականի պատճառով Թեբեն պտտվում է իր ուղեծրի պարբերության հետ սինքրոն ։
Ֆիզիկական առանձնահատկություններ
Թեբեի մակերևույթը մուգ է և ունի կարմրավուն գույն ։ Արբանյակի առաջնային և հետնային կիսագնդերի միջև կա նաև զգալի ասիմետրիկություն։ Առաջնային կիսագունդը մոտ 1,3 անգամ պայծառ է քան հետնայինը։ Այս ասիմետրիկությունը հավանաբար կապված է առաջնային կիսագնդի դեպքում հարվածային միջադեպերի ավելի բարձր արագությամբ և հաճախությամբ, որոնց արդյունքում բացվում են արբանյակի ընդերքի ավելի խորը մասերը, որոնք կազմված են սառույցներից ։ Արբանյակի մակերևույթը ծածկված է խառնարաններով, որոնցից որոշները բավականին մեծ են և համեմատելի են արբանյակի չափերի հետ ։
Թեբեն ունի ոչ կանոնավոր ձև, էլիպսոիդին մոտ, և մոտավորապես 116×98×84 կմ չափերով ։ Գիտնականների գնահատականով արբանյակի մակերևույթի մակերեսը 31 000-ից 59 000 քառակուսի կիլոմետր, կամ միջին գնահատականով 45 000 կմ2։ Արբանյակի խտությունն ու զանգվածը հայտնի չեն, սակայն ենթադրելով, որ նրա միջին խտությունը նման է Ամալթեային (մոտ 0,86 գ/սմ3), նրա զանգվածը կարող է գնահատվել մոտ 4,3 կգ։
Մյուս արբանյակների նման Թեբեն գտնվում է Յուպիտերի հետ մակընթացային փականի մեջ, և նրա մի կողմը միշտ ուղղված է դեպի մոլորակը ։
Զեթուս խառնարանը արբանյակի ամենամեծ դիտված առանձնահատկությունն է, այն ունի մոտ 40 կմ տրամագիծ, և հանդիսանում է միակը որը պաշտոնապես անվանվել է։ Խառնարանի պատերին դիտվում են մի քանի պայծառ հետքեր ։ Այն տեղակայված է Թեբեի Յուպիտերին ուղված կողմի հակառակ կիսագնդում։ Խառնարանը հայտնաբերվել է Գալիլեո ուղեծրակայանից։ Այն անվանվել է հունական դիցարանի նիմփա Թեբեի ամուսին Զեթուսի անունով ։
Արտաքին հղումներ
Կատեգորիա:Յուպիտերի արբանյակներ
Քմերական կայսրություն
Քմերական կայսրությունը (նաև՝ Կամբուջադեշա) Հարավ-արևելյան Ասիայի միջնադարյան խոշորագույն երկրներից մեկն էր, որն ընդգրկում էր Հնդկաչինի մեծ մասը, այդ թվում՝ ժամանակակից Կամբոջան (որը Կայսրության կորիզն էր կազմում), Լաոսը, Մալայզիան և Թաիլանդի ու Մյանմարի մի մասը։
Քմերական կայսրության սկզբնավորումը վերագրվում է 802 թվականին, երբ ճավայեցի ազնվական Ջայավարմանը հայտնվեց Հնդկաչինում՝ քմերական «Կամբուջա» կոչվող երկրում և 790 թ. հայտարարվեց այդ երկրի թագավոր՝ որպես Ջայավարման II, իսկ ապա հիմնեց սքանչելի Անգկոր քաղաքը (802 թ.) և այդպիսով իրեն հռչակեց «քմերների չակրավարտին», որը հապամատասխանում է եվրոպական «կայսր» տիտղոսին։
Հետագայում Քմերական կայսրությունն ընդլայնեց իր սահմանները, գրավելով նորանոր տարածքներ բոլոր կողմերից, և XI դարում դարձավ Հարավարևելյան Ասիայի հզորագույն պետությունը։ Զարգանում էին արվեստները, առևտուրը, նավագնացությունը և այլ բնագավառներ։ Պետությունը բազմազգ էր, բայց արքունիքում տիրում էր սանսկրիտը և հնդկական այլ բարբառներ, իսկ քմերերենը հիմնական խոսակցական լեզուն էր երկրի կենտրոնական մասերում և մայրաքաղաքում՝ Անգկորում։ Իշխող դավանանքն էր բուդդայականությունը։
Հետզհետե պետությունը թուլացավ և սկսեց տրոհվել, իսկ երբ երկրի մայրաքաղաքը տեղափոխվեց Անգկորից Պնոմպեն (1443 թ.), դա համարվեց կայսրության վերջնական կործանումը։
Կատեգորիա:Կամբոջայի պատմություն Կատեգորիա:Քմերական կայսրություն Կատեգորիա:Ասիայի պատմական երկրներ
Ուլուկուլևո
Ուլուկուլևո (Улукулево, Олыҡол), գյուղ Ռուսաստանի Բաշկորտոստան հանրապետության Կարմասկալինսկի շրջանի կազմում։
Բնակչությունը 2006 թվականին գրանցված տվյալներով կազմում էր 4537 մարդ։
Նիկոլաևկա (քաղաքատիպ ավան, Պետրիկովի շրջան)
Նիկոլաևկա (Миколаївка), քաղաքատիպ ավան Ուկրաինայի Դնեպրոպետրովսկի մարզի Պետրիկովի շրջանում։ Հիմնադրվել է 18-րդ դարում։
2001 թվականի տվյալներով Նիկոլաևկա քաղաքատիպ ավանում բնակվում էր 1 285 մարդ։ Բնակավայրը զբաղեցնում է 4143 կմ²։
Արտաքին հղումներ
Կատեգորիա:Ուկրաինայի քաղաքատիպ ավաններ Կատեգորիա:18-րդ դարում հիմնադրված բնակավայրեր
Անտիոքոս Ա Կոմմագենեցի
Անտիոքոս Ա Կոմմագենեցի, Կոմմագենեի (Կամախ) թագավոր մ.թ.ա. 70-ից, հայոց Երվանդունիների արքայատոհմից ։ Հաջորդել է հորը՝ Միհրդատ Ա Կալլինիկոսին (Հաղթանակող) (մ.թ.ա. 120 – մ.թ.ա. 63), որը Կոմմագենեի թագավոր էր մ.թ.ա. 96-մ.թ.ա. 70։ Մայրը եղել է Լաոդիկեն (սելևկյան արքայադուստր)։ Եղել է Կոմմագենեի հզորագույն արքան։
Գրականություն
Campbell-Scott, Roger. «Nimrud Dagh — A Sacred Mountain in Anatolia», in Vanished Civilizations: The Hidden Secrets of Lost Cities and Forgotten Peoples, pp. 194–197, Hong Kong, 1988. ISBN 0-276-42658-4
Կատեգորիա:Կոմմագենեի թագավորներ Կատեգորիա:Թուրքիայի պատմություն
Էդուարդ Պարցիկյան
Էդուարդ Խաչիկի Պարցիկյան, հայկական ծագումով ռուս ֆուտբոլիստ ։
Իր նորամուտը նշել է Ռուսաստանի սիրողական ֆուտբոլային ակումբային առաջնությունում 1995 թվականին՝ հանդես գալով «Ժեմչուժինա-Սոչի» ակումբում։ Ռուսաստանի առաջնության բարձրագույն դիվիզիոնում 1999 թվականին «Ժեմչուժինայի» կազմում անցկացրել է 11 հանդիպում։ 2003 և 2006 թվականներին հանդես է եկել Հայաստանի առաջնությունում Երևանի «Փյունիկ»-ում։ 2003 թվականին անցկացրել է երեք հանդիպում Հայաստանի հավաքականի կազմում ։